Limbažos

**APSTIPRINĀTS**

ar Limbažu novada domes

27.01.2022. sēdes lēmumu Nr.100

(protokols Nr.1, 102.§)

**Limbažu novada jauniešu iniciatīvu projektu konkursa nolikums**

*Izdots saskaņā ar*

 *likuma „Par pašvaldībām”*

*41.panta pirmās daļas 2.punktu*

1. **Vispārīgie jautājumi**
	1. Limbažu novada pašvaldības (turpmāk – Pašvaldība) finansēto jauniešu iniciatīvu projektu konkursa nolikums (turpmāk – Nolikums) nosaka kārtību, kādā tiek iesniegti un izvērtēti jauniešu iniciatīvu pieteikumi un finansiāli atbalstīta projektu īstenošana Limbažu novada jauniešu iniciatīvu projektu konkursa (turpmāk – Konkurss) ietvaros.
	2. Konkursa mērķis ir finansiāli atbalstīt jauniešu iniciatīvas, kas veicina Limbažu novada jauniešu iekļaušanos vietējās kopienas kultūras, sporta un izglītības procesos, sekmējot viņu fiziskās aktivitātes, vērtīborientāciju, finanšu pratību un aktīvu līdzdalību lēmumu pieņemšanas un sabiedriskajos procesos.
	3. Konkursa uzdevumi:
		1. veicināt jauniešu iniciatīvu veidošanos un to attīstību Limbažu novadā, jauniešiem pašiem izstrādājot un īstenojot projektu vietējā līmenī – izglītības iestādēs, brīvā laika pavadīšanas centros, pilsētvidē;
		2. rosināt jauniešus līdzdarboties sabiedriskajā dzīvē;
		3. radīt iespēju jauniešiem apgūt projektu sagatavošanas un īstenošanas kompetences, attīstīt spēju uzņemties atbildību, atrast veiksmīgus risinājumus problēmām, kas satrauc jauniešus, sadarboties ar vienaudžiem, pedagogiem, pašvaldības darbiniekiem, uzņēmējiem un citām sabiedrības grupām;
		4. sniegt iespēju jauniešiem iesaistīties ar jaunatnes jomu saistītu jautājumu risināšanā un jaunatnes jomas attīstībā Limbažu novadā;
		5. sekmēt atbildības izjūtas, patriotisma un pilsoniskās apziņas veidošanos jauniešos.
	4. Konkursa nolikums, pieteikums un citi dokumenti pieejami Limbažu novada pašvaldības mājas lapā www.limbazunovads.lv sadaļā „Jauniešiem” – “Jauniešu iniciatīvu projekti”.
	5. Konkursa koordinators un kontaktpersona pašvaldībā ir Limbažu novada pašvaldības Izglītības pārvaldes jaunatnes lietu speciālists, turpmāk – jaunatnes lietu speciālists (e-pasts: jauniesiem@limbazunovads.lv).
2. **Konkursa dalībnieki**
	1. Konkursa mērķauditorija ir Limbažu novadā dzīvojošie jaunieši vecumā no 13-25 gadiem.
	2. Konkurss pieteikuma iesniedzējs un īstenotājsir Limbažu novada jaunietis vecumā no 18 līdz 25 gadiem vai jauniešu grupa vecumā no 13līdz 25 gadiem, kur vismaz viens dalībnieks ir 18 gadus vecs (turpmāk – Iesniedzējs, pēc Konkursa pieteikuma apstiprināšanas - Īstenotājs):
		1. Iesniedzēja, kas ir jauniešu grupa, katram dalībniekam Konkurss pieteikumā (pielikums Nr.1) ar savu parakstu jāapliecina dalība projekta īstenošanā;
		2. Jauniešu grupas dalībniekam**,** kurš ir jaunāks par 18 gadiem, par dalību Konkursā nepieciešama rakstiska likumiskā pārstāvja atļauja (pielikums Nr.6).
	3. Līgums par Konkursa īstenošanu (pielikums Nr.7) (turpmāk – Līgums) tiek slēgta ar Iesniedzēju vai tā dalībnieku, kurš ir vismaz 18 gadus vecs.
3. **Konkursa saturs**
	1. Iesniedzējam jāiesniedz pašu izstrādāts projekts, kas saistīts ar jauniešu dzīves kvalitātes uzlabošanu Limbažu novada teritorijā, ko dalībnieki spēj īstenot paši vai kopā ar sadarbības partneriem, turpmāk - projekts.
	2. Konkursā var tikt atbalstīti sabiedriskā labuma pieteikumi pēc jauniešu iniciatīvas šādās jomās:
		1. regulāras (vismaz 3 aktivitātes) un izglītojošas brīvā laika pavadīšanas iespējas jauniešiem Limbažu novada izglītības iestādēs un jaunatnes centros;
		2. neformālās izglītības aktivitātes jauniešiem (piemēram, radošas, izglītojošas nodarbības, semināri, pasākumi u.c.);
		3. Limbažu novada teritorijas labiekārtošana;
		4. pozitīva Limbažu novada tēla veidošana un popularizēšana Limbažu novada, valsts iedzīvotāju un tūristu vidū;
		5. jauniešu un vietējās kopienas informācijas aprites sistēmas pilnveidošana;
		6. uzņēmējdarbības un uzņēmējspējas veicināšana;
		7. vides aizsardzības un videi draudzīga dzīvesveida pasākumi;
		8. jauniešu iesaistīšanās Pašvaldības lēmumu pieņemšanas procesos;
		9. jauniešu mentālās un emocionālās veselības uzlabošanai paredzēti pasākumi, nodarbības;
		10. jauniešu līdzdalība sabiedriskajā dzīvē, brīvprātīgā darba veicināšana un popularizēšana, labdarības iniciatīvas;
		11. kultūras un mākslas formu (deja, dzeja, laikmetīgā māksla u.c.) attīstīšana un popularizēšana;
		12. sporta sacensības un sporta pasākumi, aktīva un veselīga dzīvesveida veicināšana;
		13. citas jomas kas atbilst Konkursa mērķim un uzdevumiem.
	3. Konkursa ietvaros iesniegtajam pieteikumam jāatbilst šādiem nosacījumiem:
		1. iesaista jauniešus un veicina viņu līdzdalību iniciatīvas īstenošanā;
		2. stiprina vietējās sabiedrības dzīves kvalitāti;
		3. nav peļņas gūšanas rakstura;
		4. īstenošana notiek Limbažu novada teritorijā.
4. **Projekta pieteikumu izsludināšanas un iesniegšanas kārtība**
	1. Informāciju par Konkursa izsludināšanu ievieto pašvaldības tīmekļa vietnē [www.limbazunovads.lv](http://www.limbazunovads.lv)**,** pašvaldības informatīvajā izdevumā, kā arī Limbažu novada pašvaldības sociālo tīklu kontos ne vēlāk kā mēnesi pirms Konkursa iesniegšanas sākuma termiņa.
	2. Informācijā par kārtējā Konkursa izsludināšanu norāda pieejamo Pašvaldības finansējuma apmēru un atbildīgo personu kontaktinformāciju un projekta pieteikumu iesniegšanas termiņu.
	3. Projekta pieteikumi, kas tiks iesniegti pēc norādītā laika, netiks izskatīti.
	4. Projekta pieteikums ir jānoformē datorrakstā valsts valodā, un to paraksta Iesniedzējs.
	5. Pieteikums sastāv no:
		1. projekta pieteikuma veidlapas (pielikums Nr.1);
		2. projekta izmaksu tāmes (pielikums Nr.2);
		3. projekta vadītāja CV;
		4. grupas dalībnieku saraksta, ja pieteikumu iesniedz jauniešu grupa;
		5. likumiskā pārstāvja atļaujas, ja Konkursā piedalās nepilngadīga persona (pielikums Nr. 6);
		6. aizpildīta sadarbības partnera apliecinājuma par dalību projekta īstenošanā, ja attiecināms (pielikums Nr. 3);
		7. citus dokumentus pēc Iesniedzēja ieskatiem, ja tie var sniegt papildu informāciju par Iesniedzēja un pieaicināto projekta partneru kompetenci vai projekta ideju kopumā.
	6. Punktā 4.5. minētie dokumenti līdz norādītajam termiņam jāiesniedz drukātā vai elektroniskā formātā latviešu valodā vienā eksemplārā:
		1. aizlīmētā aploksnē, nosūtot pa pastu uz adresi Rīgas iela 16, Limbaži, LV-4001 ar norādi “Pieteikums konkursam „Jauniešu iniciatīvu projekti””.
		2. iesniedzot personiski Pašvaldības klientu apkalpošanas centros ar norādi “Pieteikums konkursam „Jauniešu iniciatīvu projekti””.
		3. elektroniski nosūtot to uz e-pastu: jauniesiem@limbazunovads.lv.
	7. Projekta pieteikumi Iesniedzējiem netiek atdoti.
	8. Īstenotājs ir atbildīgs par projekta īstenošanu un finansiālo līdzekļu izmantošanu saskaņā ar iesniegtā projekta pieteikuma izdevumu tāmi. Ja projekta pieteikums nav sagatavots un iesniegts saskaņā ar šī nolikuma 4.5.punktu, vai iesniegtās veidlapas nav pilnībā aizpildītas, pieteikums tiek noraidīts bez tālākas vērtēšanas.
	9. Kvalitatīvai projektu pieteikumu sagatavošanai pieejamas konsultācijas un papildu informācija, izmantojot e-pastu: jauniesiem@limbazunovads.lv.
	10. Projekta pieteikuma iesniegšanas kontaktpersona ir pieteikumā norādītais projekta vadītājs.
5. **Pieteikumu vērtēšanas kārtība**
	1. Projekta pieteikumus izvērtē un lēmumu par pieteikuma apstiprināšanu vai noraidīšanu pieņem konkursa vērtēšanas komisija.
	2. Projekta pieteikumu vērtēšanas komisiju (turpmāk - komisija) 5 (piecu) locekļu sastāvā izveido ar Limbažu novada pašvaldības Izglītības pārvaldes vadītāja rīkojumu.
	3. Projekta pieteikumu vērtēšanā var tikt pieaicināti Pašvaldības speciālisti, darbinieki, Limbažu novada domes deputāti un eksperti, pēc nepieciešamības.
	4. Projekta pieteikumus vērtē katrs komisijas loceklis atsevišķi, katram projekta pieteikumam piešķirot punktus pēc nolikuma 5.pielikumā norādītajiem vērtēšanas kritērijiem. Izvērtētie projektu pieteikumi tiek sarindotas pēc iegūto punktu skaita. Par finansējuma atbalsta ieguvējiem lemj konkursa vērtēšanas komisija balsojot. Komisija lemttiesīga, ja balojumā piedalās vairāk kā puse no komisijas locekļiem. Ja balsošanā radies vienāds komisijas locekļu balsu sadalījums, izšķirošās balss tiesības ir komisijas priekšsēdētājam.
	5. Komisijas loceklim nevar būt personīga ieinteresētība attiecīgā projekta apstiprināšanā.
	6. Komisija 15 (piecpadsmit) darba dienu laikā pēc publikācijā par Konkursa izsludināšanu norādītā termiņa beigām, veic projekta pieteikumu izvērtēšanu atbilstoši Vērtēšanas kritērijiem (pielikums Nr. 5), vērtē iesniegtās tāmes pamatotību atbilstoši Budžeta izmaksu veidlapai un pieņem lēmumu par pieteikuma apstiprināšanu vai noraidīšanu. Pašvaldības līdzfinansējumu saņem Iesniedzēji, kuru projekta pieteikumi saņem lielāko punktu skaitu lejupejošā secībā saskaņā ar Vērtēšanas kritērijiem un Konkursa līdzfinansēšanai paredzēto līdzekļu apjomu.
	7. Projekta pieteikumus noraida, ja:
		1. tas neatbilst nevienai no nolikuma 3.2 punktā minētajām aktivitātēm;
		2. Iesniedzējs neatbilst Nolikuma 2.2. punkta mērķauditorijai.
	8. Komisija var lūgt iesniegt projekta pieteikuma precizējumus, norādot konkrētu termiņu.
	9. Komisija par pieņemto lēmumu 10 (desmit) darba dienu laikā no lēmuma pieņemšanas dienas rakstiski informē Iesniedzēju, nosūtot informāciju uz Iesniedzēja e-pasta adresi, norādot arī Līguma parakstīšanas termiņu.
	10. Ja projekta pieteikums tiek apstiprināts, ar Iesniedzēju tiek slēgts Līgums. Līgumu slēdz Limbažu novada Izglītības pārvalde.
	11. Ja Līgums no Iesniedzēja puses netiek parakstīts nolikuma 5.9.punktā minētajā termiņā vai Iesniedzējs rakstiski atsakās parakstīt Līgumu, Komisija var lemt par piešķirtā Pašvaldības finansējuma pārdali, izsludinot jaunu Konkursu vai pārskatot iepriekšējā Konkursa rezultātus.
6. **Projektu īstenošana un uzraudzība**
	1. Projekta īstenošanas laika periods ir līdz attiecīgā Konkursa izsludināšanas gada 15.oktobrim.
	2. Īstenotājam jānodrošina projekta pieteikuma īstenošana atbilstoši pieteikumam, nolikumam un saskaņā ar noslēgto Līgumu.
	3. Īstenotājs nodrošina projekta pieteikuma publicitāti sociālajos tīklos, Limbažu novada mājaslapā un citos plašsaziņas līdzekļos.
	4. Projekta pieteikuma īstenošanas laikā aizliegta politisko partiju reklāma, politiskās kampaņas un aģitācijas.
	5. Ar projekta pieteikumu īstenošanu saistītos jautājumus par grozījumiem projekta pieteikuma budžetā un/vai aktivitātēs, ja šīs izmaiņas neietekmē projekta mērķa īstenošanu, Īstenotājs risina ar Līgumā noteikto jaunatnes lietu speciālistu.
	6. Jaunatnes lietu speciālists veic projekta īstenošanas uzraudzību, nodrošinot piešķirtā finansējumu racionālu un lietderīgu izmantošanu, t.sk. organizējot pārbaudes projekta īstenošanas vietā.
	7. Jaunatnes lietu speciālists, konstatējot, ka Īstenotājs ir pārkāpis šī nolikuma vai Līguma noteikumus, var lemt par projekta pieteikuma neattiecināmo izmaksu noteikšanu un pieteikuma īstenošanas pārtraukšanu.
	8. Īstenotājs ir atbildīgs par Atskaites **(**pielikumsNr.4)sagatavošanu un iesniegšanu ne vēlāk kā 15 (piecpadsmit) darba dienu laikā pēc projekta īstenošanas pabeigšanas. Atskaites pielikumā ir jāpievieno fotoattēli no projekta norises. Jaunatnes lietu speciālists ar mērķi - popularizēt jaunatnes iniciatīvas Limbažu novadā - ir tiesīgs izmantot foto un video materiālus, kas tapuši projekta organizēšanas un īstenošanas laikā.
	9. Jaunatnes lietu speciālists pārbauda iesniegtās Atskaites atbilstību šī nolikumam un Līguma noteikumiem. Jaunatnes lietu speciālists ir tiesīgs nosūtīt Īstenotājam e-pasta vēstuli ar pieprasījumu sniegt papildu informāciju vai dokumentus, kā arī sniegt priekšlikumus vai norādījumus Atskaitē iekļautās informācijas precizēšanai, labošanai vai papildināšanai 10 (desmit) darba dienu laikā no minētās e-pasta vēstules saņemšanas brīža.
	10. Lēmumu par Atskaites apstiprināšanu pieņem Komisija 20 (divdesmit) darba dienu laikā pēc Atskaites saņemšanas.
	11. Projekts ir uzskatāms par pabeigtu ar brīdi, kad Komisija ir izvērtējusi un apstiprinājusi Atskaiti. Pamatojoties uz šo Atskaiti, nosaka faktisko projekta īstenošanas laiku, faktiskās projekta ietvaros īstenotās aktivitātes un šo aktivitāšu izmaksas, kā arī faktisko Pašvaldības finansējuma summu.
	12. Projektu rezultātus, Īstenotāji prezentē Limbažu novada jauniešu forumā vai citā jauniešiem paredzētā pasākumā.
7. **Finansēšanas kārtība**
	1. Projekta ietvaros Pašvaldības apmaksājamās izmaksas (turpmāk - attiecināmās izmaksas) ir projekta pasākumu un aktivitāšu īstenošanai nepieciešamās izmaksas vienam projektam.
	2. Projekta attiecināmās izmaksas ir šādas:
		1. transporta izmaksas;
		2. telpu nomas izmaksas;
		3. biroja un kancelejas preču iegādes izmaksas;
		4. materiālu, pakalpojumu iegādes izmaksas;
		5. balvu fonda izmaksas, kas nedrīkst pārsniegt 20% no projekta kopējām attiecināmajām izmaksām. (sporta u.c. sacensību, konkursu gadījumā);
		6. inventāra iegāde;
		7. iekārtu, inventāra un aparatūras īres izmaksas;
	3. projekta neattiecināmās izmaksas ir šādas:
		1. projekta īstenotāju atalgojums;
		2. pamatlīdzekļu iegāde;
		3. prēmijas, dāvinājumi;
		4. izmaksas, kas neatbilst Konkursa mērķa sasniegšanai un izmaksas, kas jau tiek finansētas no citiem finanšu avotiem.
	4. Iesniedzējs pieteikumā norāda informāciju, kur un kādā veidā tiks lietots projektā iegādātais inventārs pēc projekta īstenošanas.
	5. Iegādātais inventārs netiek nodots personīgā lietošanā.
	6. Finanšu līdzekļi netiek piešķirti aktivitātēm, kas apdraud dalībnieku drošību, veselību un dzīvību.
	7. Visus maksājumus projekta ietvaros veic Īstenotājs. Iegādes vai pakalpojumi projektā tiek veikti pēc cenu aptaujas vai tirgus izpētes.
	8. Projekta izmaksas ir attiecināmas ar Līguma spēkā stāšanās brīdi.
	9. Ja projekta īstenošanas laikā faktiskās aktivitāšu īstenošanas izmaksas ir mazākas nekā noteikts Līgumā, tad Pašvaldības finansējums ir samazināms atbilstoši reālajām izmaksām. Ja līdzekļi netiek izlietoti, tie ir jāatgriež saskaņā ar noslēgto Līgumu.
	10. Ja projekta laikā faktiskās aktivitāšu īstenošanas izmaksas ir lielākas nekā nosaka Līgums, Pašvaldības finansējuma kopējais apjoms paliek nemainīgs, sadārdzinājumu sedz Īstenotājs.
	11. Vienam projekta pieteikumam pieejamais maksimālais finansējums ir līdz 350,00 EUR. Kopējais Pašvaldības piešķirtais Konkursa finansējums ir atkarīgs no Pašvaldības budžeta konkrētajam gadam.
	12. Ja Konkursa īstenošanai pārskata gadā paredzētā Pašvaldības finansējuma summa nav apgūta, Komisija var lemt par jaunas Konkursa kārtas izsludināšanu.
	13. Īstenotājam ir pienākums atmaksāt Pašvaldības finansējumu, ja:
		1. Īstenotājsnepilda Līguma noteikumus, t.sk. nesasniedz projekta pieteikumā noteikto rezultātu un pēc jaunatnes lietu speciālista rakstiska brīdinājuma saņemšanas turpina tos nepildīt;
		2. tiek pārtraukta projekta īstenošana.
	14. Ja, projekta īstenošanas laikā konstatētās neattiecināmās izmaksas, sadārdzinājuma izmaksas vai līgumsods, Īstenotājs to sedz no saviem līdzekļiem, kas ir jānorāda projekta noslēguma atskaitē (turpmāk – Atskaite).
8. **Citi noteikumi un saistības**
	1. Konkursa dalībnieki, iesniedzot projekta pieteikumus, apņemas ievērot visus šī nolikumā minētos nosacījumus.
	2. Īstenojot projektu, jāievēro visi Latvijas Republikas normatīvie akti, kā arī Pašvaldības saistošie noteikumi. Konkursa dalībnieki ir atbildīgi par sniegtās informācijas patiesumu un atbilstību Latvijas Republikas normatīvajiem aktiem.
	3. Ikvienā publikācijā, kuru projekta Īstenotājsraksta un izplata medijos par konkrēto projektu, obligāta prasība ir norāde: “Projekts tiek īstenots par Limbažu novada pašvaldības budžeta līdzekļiem - Jauniešu iniciatīvu projekta ietvaros” vai ar īpašo vienoto tēmturi.
9. **Nobeiguma noteikumi**
	1. Nolikumam ir šādi pielikumi:
		1. Pielikums Nr.1 – Projekta pieteikums;
		2. Pielikums Nr. 2 – Projekta izmaksu tāme;
		3. Pielikums Nr. 3 – Sadarbības partnera apliecinājums par dalību jauniešu iniciatīvu projektu īstenošanā;
		4. Pielikums Nr. 4 – Atskaites veidlapa ar finanšu atskaiti;
		5. Pielikums Nr. 5 – Vērtēšanas kritēriji;
		6. Pielikums Nr. 6 – Likumiskā pārstāvja piekrišana;
		7. Pielikums Nr. 7 – Līgums līdzfinansējuma piešķiršanai.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

1. **Pielikums**

Limbažu novada jauniešu iniciatīvu

 projektu konkursa nolikumam

**PROJEKTA PIETEIKUMS**

|  |  |
| --- | --- |
| **PROJEKTA NOSAUKUMS** |  |
| **Kopējās projekta izmaksas EUR** |  |
| **Projekta īstenošanas laiks****(datums no - līdz)?** |  |
| 1. **SADAĻA – ZIŅAS PAR PRETENDENTU**
 |
| **1.1. Projekta īstenotāja kontaktinformācija** |
| Vārds, uzvārds |  |
| Tālrunis |  |
| E-pasta adrese |  |
| Dzīves vietas adrese |  |
| Bankas konta numurs |  |
| **1.2. Projekta īstenotāja atbalsta persona** (ja attiecināms) |
| Vārds, uzvārds (vecums) |  |
| Tālrunis |  |
| E-pasta adrese |  |
| **1.3. Projekta darba grupa** *(pēc nepieciešamības pievienojiet papildus rindiņas atbilstoši darba grupas dalībnieku skaitam)* |
| Vārds, uzvārds | Vecums | E-pasta adrese | Tālrunis |
|  |  |  |  |
|  |  |  |  |
|  |  |  |  |
| **1.4. Projekta sadarbības partneri (ja attiecināms)***Sadarbības partneris var būt jauniešu centrs, tautas nams, muzejs, izglītības iestāde un citas iestādes, organizācijas, kas tiks iesaistītas projekta īstenošanā. Lūdzu, sniedziet informāciju par sadarbības partneriem un norādiet katra partnera lomu un pienākumus projektā. Pievienojiet sadarbības partnera apliecinājumu par dalību projektā (3. pielikums).* |
| 1. **sadaļa – ziņas par projektu**
 |
| **2.1. Projekta īstenošanas laiks** |
| No  | *(datums)* |
| Līdz  | *(datums)* |
| * 1. **Projekta kopsavilkums.** *Lūdzu, norādiet projekta mērķi, galvenās aktivitātes, mērķa grupu, rezultātus. Šī informācija var tikt izmantota publicēšanai.*
 |
| * 1. **Situācijas apraksts, kas pamato Projekta īstenošanas nepieciešamību.**

*Kādēļ aktuāls Jūsu projekts?*  |
|  |
| **2.2. Projekta mērķis un uzdevumi.** *Ko projekts sasniegs, kad tiks īstenots?* |
|  |
| **2.3. Projekta mērķauditorijas raksturojums.***Projekta tiešie un netiešie ieguvēji. Cilvēku un/ vai cilvēku grupas raksturojums, ko plānots iesaistīt projekta īstenošanā, cilvēku grupas, kuras projekts ietekmēs. Skaitliskie rādītāji – cik dalībnieki, vecums, interešu grupa utt.?* |
|  |
| * 1. **Kādu problēmu projekts risinās?** *Situācijas apraksts, kādēļ projekts iecerēts, cik aktuāla ir problēma. Ja ir, miniet piemērus un statistiku.*
 |
|  |

|  |
| --- |
| **2.5. Projekta aktivitātes.***Aktivitātes aprakstā, lūdzu, norādīt: kas notiks aktivitātē, kādēļ izvēlēta šī aktivitāte, cik daudz dalībnieki paredzēti, u.c. informācija. Atcerieties, ka aktivitāte ir arī publicitātes nodrošināšana u.c. Ja projekts paredz vairāku pasākumu organizēšanu, par katru no tiem jāaizpilda sava tabula.* |
| Nr. | Aktivitātes nosaukums  | Norises laiks un vieta | Aktivitātes apraksts | Nepieciešamie resursi un kur tie tiks iegūti (tehniskais nodrošinājums – elektrība, galdi, krēsli, projektors u.tml.) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| **2.6. Projekta nozīmīgums un rezultāti.** *Kāds ieguvums būs Jums kā projekta īstenotājiem un kāds labums būs iesaistītajiem projekta dalībniekiem, kā arī sabiedrībai kopumā? Kā projekta aktivitātes veicinās projekta mērķa sasniegšanu un aktuālās problēmas risināšanu, kādas pārmaiņas būs pēc projekta īstenošanas*? |
|  |
| **2.7. Kā plānots informēt sabiedrību par projektā plānotajām aktivitātēm un rezultātiem?***(ne vairāk kā 100 vārdi)* |
|  |
| **2.8. Projekta īstenošanai iegādātais inventārs** *(ja attiecināms) kā un kur tiek glabāts, lietots pēc projekta īstenošanas, norādīt konkrētu iestādi, adresi, kam inventārs tiek nodots lietošanā* |
|  |

|  |
| --- |
| **3. sadaļa – paraksts** *(ja projektu iesniedz vairāki jaunieši, pieteikumu paraksta visi darba grupas dalībnieki)* |
| Vārds, uzvārds | Vecums(Nepilngadīgie pieteikumam pievieno parakstītas Vecāku piekrišanas (Pielikums Nr. 6)) | Datums | Paraksts |
|  |  |  |  |
|  |  |  |  |
|  |  |  |  |

Personas datu apstrādes pārzinis: Limbažu novada pašvaldība. Adrese: Rīgas iela 16, Limbaži, Limbažu novads, LV-4001, reģistrācijas90009114631 Nr., Tālr., e-pasts: pasts@limbazunovads.lv.

Personas datu apstrādes mērķis: konkursa publicitātes nodrošināšana, kā arī nepieciešamo dokumentu sagatavošana konkursa un projekta īstenošanas ietvaros Datu apstrādes tiesiskais pamats Vispārīgās datu aizsardzības regulas 6. panta 1. punkta a) apakšpunkts. Vairāk informācijas www.limbazunovads.lv.

**2.pielikums**

Limbažu novada jauniešu iniciatīvu

 projektu konkursa nolikumam

|  |
| --- |
| Limbažu novada jauniešu iniciatīvu projektu konkurss  |
| **PROJEKTA IZMAKSU TĀME** |
| *Projekta izmaksās jānorāda visas izmaksas, kuras nepieciešamas projekta īstenošanai (piem: kancelejas preču pirkšana, samaksa lektoriem, inventāra noma, utt.)* |
| **Projekta nosaukums:** |
| **Projekta īstenotājs:** |
| Nr.p.k. | Pozīcija (*lieta, pakalpojums utt.*) | Pozīcijas nepieciešamības paskaidrojums | Potenciālā iegādes vieta (*veikals, mājaslapa u.c.*) | **Vienība** | **Vienību skaits** | **Vienības izmaksas (EUR)**  | **No konkursa pieprasītā summa** | **Līdzfinansējums** *(ja attiecināms)* | **Summa (EUR)** |
| *(gabali, stundas, reizes, metri, līgumi u.tml.)* | *(A)* | *(B)* | (EUR) | (EUR) | *(A) \* (B)* |
| 1. |   |   |   |   |   |   | 0 | 0 | €0,00 |
| 2. |   |   |   |   |   |   | 0 | 0 | €0,00 |
| 3. |   |   |   |   |   |   | 0 | 0 | €0,00 |
| *Jaunas ailes pievienošanas gadījumā, pārbaudiet formulas.* |   | **Kopā:** | **€0,00** | **€0,00** | **€0,00** |
| Ja projektā ir paredzēts līdzfinansējums, norādiet, kur to iegūsiet, nosaucot sadarbības partneri un veidu, kādā līdzfinansējums tiks saņemts. |  |  |
|  |

**Projekta īstenotājs: Datums:**

*/paraksts, paraksta atšifrējums/*

**3.pielikums**

Limbažu novada jauniešu iniciatīvu

 projektu konkursa nolikumam

Sadarbības partnera apliecinājums par dalību jauniešu iniciatīvu projekta īstenošanā

20\_\_\_.gada \_\_\_\_.\_\_\_\_\_\_\_\_\_\_\_\_\_\_

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(partnera organizācijas, iestādes nosaukums) |
| (reģistrācijas nr.(*ja attiecināms*), adrese) |
| tā pārstāvja |  |
| (amats, vārds, uzvārds) |

personā apliecina, ka piedalīsies projekta „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” īstenošanā un nodrošinās sadarbības partnerim uzticēto uzdevumu veikšanu, ja projekta iesniegums tiks apstiprināts.

Ar parakstu apliecinu, ka esam iepazinušies ar projekta „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” iesniegumu un apņēmušies piedalīties tā ieviešanā.

Sadarbības partnera pārstāvis:

|  |  |  |  |  |
| --- | --- | --- | --- | --- |
|  |  |  |  |  |
| (amats) | (paraksts) | (vārds, uzvārds) |

**4.pielikums**

Limbažu novada jauniešu iniciatīvu

 projektu konkursa nolikumam

**ATSKAITES VEIDLAPA**

|  |  |
| --- | --- |
| **Projekta nosaukums** |  |
| **Projekta līguma Nr.** |  |
| **Kopējās faktiskās izmaksas (EUR)** |  |

|  |
| --- |
| **Projekta apraksts** |
| Projekta norises laiks |  |
| Projekta norises vieta |  |
| **Projekta īstenošanas apraksts (aktivitāšu izklāsts).** *Kādas aktivitātes tika realizētas, kas no iecerētā izdevās un kas neizdevās? T.sk. par publicitāti.* |
|  |
| **Informācija par projekta dalībniekiem, apmeklētājiem.***Raksturojiet projekta dalībniekus un miniet skaitliskos sasniegtos rādītājus!* |
|  |
| **Projekta mērķu izpilde.** *Kuri mērķi tika sasniegti, kuri nē?* |
|  |
| **Vai projekta aktivitātēm paredzēts turpinājums? Vai aktivitāšu rezultāts izmantojams pēc projekta noslēguma?** |
|  |
| **Secinājumi.** *Aprakstiet, ar kādām specifiskām grūtībām Jūs saskārāties, īstenojot šo projektu. Lūdzu, sniedziet papildu informāciju, komentārus vai rekomendācijas, kas varētu būt noderīgas nākotnē līdzīgu pasākumu rīkošanā.* |
|  |

**FINANŠU ATSKAITE**

**Lūdzu, aizpildīt tabulu, norādot faktiski izlietoto finansējumu pa izdevumu pozīcijām!** *Ja nepieciešams, pievienojiet papildu rindas tabulai!*

|  |  |  |  |
| --- | --- | --- | --- |
|  Nr.p.k. |  Izmaksu pozīcijas nosaukums |  Projektā paredzētais finansējums EUR |  Reālā izpilde |
| Pašvaldības finansējumsEUR | Cits finansējumsEUR |
|   |   |   |   |   |
|  |  |  |  |  |
|   |   |   |   |   |
| KOPĀ: |   |   |   |

|  |  |
| --- | --- |
| **Projekta īstenotājs** |  |
|  | *(paraksts, paraksta atšifrējums)* |

Aizpilda Limbažu novada pašvaldības Izglītības pārvaldes jaunatnes lietu speciālists

Atskaiti apstiprinu:

|  |  |  |
| --- | --- | --- |
| Vārds, Uzvārds | Datums, laiks | Paraksts |
|  |  |  |

|  |  |
| --- | --- |
| Iesniegtā dokumentācija apstiprināta ar komisijas lēmumu | Protokola numurs un datums |

**5.pielikums**

Limbažu novada jauniešu iniciatīvu

 projektu konkursa nolikumam

**Limbažu novada jauniešu iniciatīvu konkurss**

**VĒRTĒŠANAS KRITĒRIJI**

|  |  |  |
| --- | --- | --- |
| **Nr.** | **Kritērijs** | **Maksimālais punktu skaits** |
| 1. | **Projekta atbilstība konkursa mērķim.**0 – nav mērķa;1 – mērķis labi definēts, bet neatbilst konkursa mērķim;2 – vāji definēts mērķis, daļēji atbilst konkursa mērķim3 – labi definēts mērķis, bet daļēji atbilst konkursa mērķim;4 – labi definēts mērķis, atbilst konkursa mērķim;5 – labi definēts mērķis, pilnībā atbilst konkursa mērķim. | 5 |
| 2. | **Projekta mērķis, uzdevumi un aktivitātes ir skaidri saprotamas, pamatotas un izpildāmas.**0 – nav norādīts mērķis, uzdevumi un aktivitātes;1 - mērķis, uzdevumi un aktivitātes nav skaidri saprotami;2 - mērķis, uzdevumi un aktivitātes ir saprotamas, bet nav pamatotas;3 - mērķis, uzdevumi un aktivitātes ir daļēji saprotamas, pamatotas un izpildāmas;4 - mērķis, uzdevumi un aktivitātes ir saprotamas, pamatotas un izpildāmas;5 - mērķis, uzdevumi un aktivitātes ir skaidri saprotamas, pamatotas un izpildāmas. | 5 |
| 3. | **Projekta laikā iesaistīta plaša sabiedrība.**0 – iesaistīts 0-1 cilvēks;1 – iesaistīti 2-10 cilvēki;2 – iesaistīti 11-20 cilvēki;3 – iesaistīti 21-30 cilvēki;4 – iesaistīti 31-50 cilvēki;5 – iesaistīti 51 un vairāk cilvēku. | 5 |
| 4. | **Inovācijas un radošums projektā.**0 – nav radošs un inovatīvs projekts;1 – daļēji radošs, bet nav inovatīvs projekts;2 – daļēji radošs, daļēji inovatīvs projekts;3 – radošs un inovatīvs projekts;4 – ļoti radošs un inovatīvs projekts;5 – ļoti radošs un inovatīvs projekts ar ilgtermiņa rezultātiem. | 5 |
| 5. | **Projekta īstenošanai pieprasītais finansējums ir saprotams un samērīgs.**0 – nav saprotams un samērīgs pieprasītais finansējums;1 – ir saprotams, nav samērīgs pieprasītais finansējums;2 - daļēji saprotams un samērīgs pieprasītais finansējums;3 - saprotams un samērīgs pieprasītais finansējums;4 - labi saprotams un samērīgs pieprasītais finansējums;5 - ļoti labi saprotams un samērīgs pieprasītais finansējums. | 5 |
| 6. | **Projekta ietekme un rezultāti ir pamatoti, saprotami un atbilstoši.**0 – nav paredzēti projekta rezultāti;1 - projekta ietekme un rezultāti nav pamatoti, saprotami un atbilstoši;2 - projekta ietekme un rezultāti ir daļēji pamatoti, saprotami un atbilstoši;3 - projekta ietekme un rezultāti ir pamatoti, saprotami un atbilstoši;4 - projekta ietekme un rezultāti ir labi pamatoti, saprotami un atbilstoši;5 - projekta ietekme un rezultāti ir ļoti labi pamatoti, saprotami un atbilstoši. | 5 |
| 7. | **Ir paredzēta atbilstoša projekta publicitāte.**0 – nav paredzēta projekta publicitāte;1 - daļēji paredzēta projekta publicitāte;2 – projekta publicitāte paredzēta vairākas reizes;3 – projekta publicitāte paredzēta vairākkārt un dažādās vietās;4 – projekta publicitāte paredzēta, norādot konkrētus veidus, nosaucot konkrētas informācijas izplatīšanas kanālus;5 - projekta publicitāte paredzēta plašai auditorijai, norādot konkrētus veidus, nosaucot konkrētas informācijas izplatīšanas kanālus. | 5 |

*\*Katru kritēriju vērtē visi komisijas locekļi– locekļu vērtējums tiek summēts.*

*\*Ja kādā no kritērijiem iegūtais vērtējums ir 0, tad projekts ir neatbalstāms.*

**6.pielikums**

Limbažu novada jauniešu iniciatīvu

 projektu konkursa nolikumam

**Limbažu novada jauniešu iniciatīvu konkurss**

**Piekrišana**

Limbažu novada pašvaldība ir izsludinājusi konkursu “Limbažu novada jauniešu iniciatīvu konkurss” (turpmāk – konkurss), kura mērķis ir finansiāli atbalstīt jauniešu iniciatīvas, kas veicina Limbažu novada jauniešu iekļaušanos novada kultūras, sporta un izglītības procesos, sekmējot viņu fiziskās aktivitātes, vērtīborientāciju un aktīvu līdzdalību.

Informācija par konkursu un tā nolikums pieejams Limbažu novada pašvaldības mājas lapā [www.limbazunovads.lv](http://www.limbazunovads.lv).

Piedaloties konkursā, projekta iesniedzējs var tikt fotografēts vai filmēts projekta īstenošanas laikā un iegūtie vizuālie materiāli var tikt izmantoti Limbažu novada pašvaldības un tās iestāžu darba publicitātei un atpazīstamībai.

**Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*vecāka vai aizbildņa vārds, uzvārds*), esmu informēts/-a **par konkursu un piekrītu, ka mans** (*atbilstošo pasvītrot*) dēls, meita, aizgādnībā esoša persona \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(*dalībnieka vārds, uzvārds*)

**piedalās konkursā ar projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(*projekta nosaukums*).

Apliecinu, ka šajā piekrišanā un projekta pieteikumā sniegtie personas dati ir sniegti brīvprātīgi, un piekrītu, ka Limbažu novada pašvaldība veic manu un/vai mana bērna/aizbilstamā personas datu apstrādi un šajā piekrišanā un projekta pieteikumā ietvertie personas dati tiks apstrādāti gan manuāli, gan elektroniski (tai skaitā atbilstoši konkursa nolikumam publicēta informācija par līdzfinansējuma piešķiršanu konkrētajam projekta iesniedzējam) ar mērķi sagatavot konkursam nepieciešamos dokumentus.

Apzinos, ka savu piekrišanu varu atsaukt līdz līguma parakstīšanai, tādā gadījumā atsaucot arī dalībnieka dalību konkursā.

Vecāka vai aizbildņa paraksts: \_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija (tālrunis): \_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_

Personas datu apstrādes pārzinis: Limbažu novada pašvaldība. Adrese: Rīgas iela 16, Limbažu novads, LV-4001, reģistrācijas Nr. 90009114631, Tālr. 64023925, e-pasts: pasts@limbazunovads.lv.

Personas datu apstrādes mērķis: konkursa publicitātes nodrošināšana, kā arī nepieciešamo dokumentu sagatavošana konkursa un projekta īstenošanas ietvaros Datu apstrādes tiesiskais pamats Vispārīgās datu aizsardzības regulas 6. panta 1. punkta a) apakšpunkts. Vairāk informācijas www.limbazunovads.lv

1. **pielikums**

**LĪGUMS Nr. \_\_\_\_\_\_\_\_\_\_\_\_\_\_\_\_\_\_**

**PAR LĪDZFINANSĒJUMA PIEŠĶIRŠANU**

Limbažos, 20\_\_.gada\_\_\_\_\_\_\_\_\_\_\_\_\_\_\_\_

Limbažu novada pašvaldības Izglītības pārvaldes**,** reģistrācijas numurs 40900038773, juridiskā adrese: Rīgas iela 16, Limbaži, Limbažu novads, LV-4001, vadītājas**\_\_\_\_\_\_\_\_\_\_\_\_\_\_\_\_\_\_** personā, kura darbojas uz nolikuma pamata, turpmāk saukts **“Finansētājs”**, no vienas puses un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** personas kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – **Projekta iesniedzējs**), dzīvojošs (adrese)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, no otras puses, turpmāk katrs atsevišķi vai abi kopā saukti Puse/-es,

pamatojoties uz Limbažu novada domes 20\_\_.gada \_\_.\_\_\_\_\_\_\_\_ nolikuma Nr. \_\_“Limbažu novada jauniešu iniciatīvu konkursa nolikums” (turpmāk – Konkurss) 5.10.punktu un Vērtēšanas komisijas (turpmāk – Komisija) lēmumu (\_\_\_.\_\_\_.20\_\_\_. protokols Nr. \_\_\_\_), noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Finansētājs piešķir Projekta iesniedzējam finansējumu \_\_\_\_\_ EUR (\_\_\_\_\_ euro un \_\_\_ centi) Konkursa ietvaros apstiprinātā projekta „\_\_\_\_\_\_\_\_\_\_” Nr. \_\_\_ (turpmāk – Projekts) īstenošanai.
	2. Projekta iesniedzējs atbilstoši Latvijas Republikas normatīvo aktu prasībām nodrošina Projekta īstenošanu saskaņā ar apstiprināto Projekta pieteikuma veidlapu (turpmāk – Pieteikums) (1. pielikums) un apstiprināto Budžeta izmaksu veidlapu (turpmāk – Tāme) (2. pielikums), kas ir Līguma neatņemamas sastāvdaļas.
2. **FINANSĒJUMS UN TĀ PIEŠĶIRŠANAS KĀRTĪBA**
	1. Finansējumu pārskaita Projekta iesniedzējam ne ātrāk kā 1 (vienu) mēnesi pirms Projekta aktivitātēm.
	2. Projekta finansējums atbilstoši Līguma 1.1. punktā minētajam tiek lietots konkrēta projekta realizācijai. Īstenotājs preces un pakalpojumus iegādājas saņemot preču iegādes vai pakalpojumu rēķinus uz Finansētāja rekvizītiem.
	3. Projekta iesniedzējs atbilstoši Pieteikumam un Tāmei izvēlas pakalpojumus un preces, pirms preču iegādes veicot cenu aptauju vai tirgus izpēti.
	4. Projekta iesniedzējs, pasūta preces vai pakalpojumu atbilstoši apstiprinātā projekta budžeta Tāmei pie pakalpojuma sniedzēja vai preču piegādātāja.
	5. Visiem Projekta izdevumus attaisnojošiem grāmatvedības dokumentiem jābūt sagatavotiem atbilstoši normatīvajiem aktiem, norādot Līguma 7. punktā minētos Finansētāja rekvizītus un 1.1. punktā minēto Projekta numuru.
	6. Finansētājam, pamatojoties uz Komisijas lēmumu, ir tiesības ieturēt vai pieprasīt Projekta iesniedzējam atmaksāt piešķirto un izlietoto Finansētāja finansējumu kā Projekta neattiecināmās izmaksas, ja:
		1. Projekta iesniedzējs nepienācīgi pilda Līguma noteikumus;
		2. Tāmē norādītajām un no Finansētāja puses apmaksātajām izmaksu pozīcijām ir saņemts dubults finansējums;
		3. Finansētājs, pārbaudot iesniegtos izdevumus attaisnojuma dokumentus, konstatē krāpniecības pazīmes;
		4. Projekta iesniedzēja iesniegtajiem dokumentiem nav juridiska spēka.
	7. Finansētājs par Līguma 2.6. punktā konstatētajiem faktiem sagatavo un nosūta Projekta iesniedzējam aktu par faktu konstatēšanu ar pieprasījumu 10 (desmit) darba dienu laikā no akta saņemšanas brīža sniegt rakstiskus paskaidrojumus un novērst pārkāpumu.
	8. Komisija lēmumu par neattiecināmo izmaksu apmēru pieņem, pamatojoties uz Finansētāja sagatavotu aktu par konstatētiem faktiem un Projekta iesniedzēja sniegtu paskaidrojumu. Ja Projekta iesniedzējs paskaidrojumu Finansētājam neiesniedz Līguma 2.7. punktā noteiktajā termiņā, Komisija lēmumu par neattiecināmo izmaksu apmēru pieņem, pamatojoties uz Finansētāja sastādītu aktu par konstatētajiem faktiem. Par Komisija pieņemto lēmumu Finansētājs rakstiski informē Projekta iesniedzēju.
	9. Projekta aktivitāšu īstenošanas laikā izmaiņas Pieteikumā un Tāmē var veikt tikai pirms konkrēto aktivitāšu īstenošanas uzsākšanas, par to rakstiski informējot Finansētāju un iesniedzot precizētu attiecīgo dokumentu. Šādas izmaiņas 10 (desmit) darba dienu laikā no iesnieguma saņemšanas brīža izvērtē un apstiprina Finansētājs. Par izmaiņu apstiprināšanu Finansētājs rakstiski informē Projekta iesniedzēju.
	10. Jebkādas izmaiņas (gan finansējuma samazinājums, gan pieaugums) Tāmē noteiktajās izmaksu pozīcijās bez iepriekšēja rakstiska saskaņojuma ar Finansētāju nav pieļaujamas.
	11. Ja faktiskās Projekta aktivitāšu īstenošanas izmaksas ir mazākas kā sākotnēji tika plānots, tad Projekta iesniedzējam ir pienākums šo starpību atmaksāta Finansētājam.
	12. Projekta aktivitāšu īstenošanas laikā konstatēto sadārdzinājumu, neattiecināmās izmaksas vai līgumsodu, Projekta iesniedzējs finansē no saviem līdzekļiem.
	13. Ja projekts netiek īstenots, Projekta iesniedzējs nekavējoties, bet ne vēlāk kā 10 (desmit) darba dienu laikā no fakta konstatēšanas, informē Finansētāju un atmaksā Finansētājam piešķirto summu.

**3. PUŠU SAISTĪBAS**

1. Projekta iesniedzējs:

3.1.1. ir atbildīgs par Projekta aktivitāšu īstenošanu un Projektam piešķirtā finansējuma izlietojumu saskaņā ar apstiprināto Pieteikumu;

3.1.2. ir tiesīgs iecelt savā vietā citu Projekta iesniedzēju tikai pēc Finansētāja rakstiskas piekrišanas saņemšanas;

3.1.3. nekavējoties informē Finansētāju, ja:

3.1.3.1 Projekta iesniedzējs nespēj (slimības, ilgstošas prombūtnes u.c. iemeslu dēļ), nevar (dzīvesvietas maiņas u.c. iemeslu dēļ) vai nevēlas pildīt Projekta iesniedzēja pienākumus;

3.1.3.2. mainās Projekta iesniedzēja kontaktinformācija;

3.1.3.3. rodas objektīvi apstākļi, kā rezultātā Projekta īstenošana var tikt būtiski traucēta vai pārtraukta.

3.1.4. ir atbildīgs par piešķirtā Projekta finansējuma izlietojumu vienīgi Projektā paredzētajiem darbiem un aktivitātēm;

3.1.5. ir atbildīgs par Projekta aktivitāšu īstenošanai nepieciešamo saskaņojumu veikšanu ar atbildīgajām institūcijām;

3.1.6. ir atbildīgs par jebkāda veida kaitējumu, tai skaitā par zaudējumu kompensēšanu, kas radušies Projekta īstenošanas laikā veikto darbību rezultātā vai Projekta īstenotāja vai viņa iesaistītās trešās personas vainas vai neuzmanības dēļ;

3.1.7. nodrošina atskaites iesniegšanu Finansētājam, kas sagatavota atbilstoši Līguma 3. pielikumam, ne vēlāk kā līdz 20\_\_.gada \_\_.\_\_\_\_\_. Projekta aktivitātēs iesaistīto dalībnieku reģistrācijas un uzskaites lapas, norādot personu datus un piekrišanu šo datu apstrādei, kā arī fotoattēlus, video un audio failus, kas sagatavoti ievērojot fizisko personu aizsardzības principus, nododot tiesības Finansētājam tos izmantot savām vajadzībām;

3.1.8. pēc pieprasījuma nodrošina ar Projekta aktivitāšu īstenošanu saistīto dokumentu un rakstisku paskaidrojumu iesniegšanu Finansētājam 10 (desmit) darba dienu laikā;

3.1.9. bez iepriekšējas saskaņošanas ar Finansētāju neveic izmaiņas Projekta aktivitātēs, tai skaitā aktivitāšu īstenošanas termiņos un/vai Tāmē, izņemot Līguma 2.12. punktā, noteikto gadījumu;

3.1.10. nodrošina iegādātā mazvērtīgā inventāra nodošanu Finansētājam;

3.1.11. nodrošina, ka Projekta īstenošanas vietā tiek izvietota vizuālā informācija, kā arī sagatavo un izplata informāciju Limbažu novada pašvaldības tīmekļvietnē par Projekta mērķi, norisi, sabiedrības līdzdalības iespējām un ieguvumiem, ietverot atsauci uz Limbažu novada pašvaldības piešķirto finansējumu un Limbažu novada logotipu. Pirms publikācijas izvietošanas to saskaņo ar Finansētāja jaunatnes lietu speciālistu

3.2. Finansētājs:

3.2.1. ir tiesīgs veikt Projekta iesniedzēja darbību un aktivitāšu norises un dokumentu pārbaudes visā Projekta īstenošanas laikā, pieprasot informāciju vai ierodoties Projekta īstenošanas vietā;

3.2.2. ir tiesīgs uzaicināt Projekta iesniedzēju 3 (trīs) darba dienu laikā ierasties pie Finansētāja, lai novērtētu Projekta norisi un Finansētāja finansējuma izlietojuma pamatotību;

3.2.3. nav atbildīgs par sūdzībām, kas izriet no Līguma un, kas ir saistītas ar Projekta iesniedzēja vai viņa iesaistītās trešās personas radītiem zaudējumiem vai kaitējumu Projekta īstenošanas gaitā. Finansētājs nepieņem kompensāciju, zaudējumu, atlīdzības vai citu maksājumu pieprasījumus, kas balstīti uz šādām sūdzībām.

**4. PUŠU ATBILDĪBA UN STRĪDU RISINĀŠANA**

1. Par Līguma saistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
2. Ja Projekta iesniedzējs nepienācīgi pilda Līgumā paredzētās saistības, Finansētājam ir tiesības aprēķināt Projekta īstenotājam līgumsodu 0,5% (nulle komats piecu procentu) apmērā no Līguma 1.1. punktā noteiktās Finansētāja finansējuma summas par katru pārkāpuma dienu, bet ne vairāk kā 10 % (desmit procentus), un turpmāk 2 (divus) gadus liegt piedalīties Limbažu novada jauniešu iniciatīvu konkursā.
3. Līgumsoda samaksa neatbrīvo Puses no saistību pienācīgas izpildes.
4. Puses apņemas bez iepriekšējas saskaņošanas ar otru Pusi neizpaust trešajām personām informāciju, kas saistīta ar Līgumu un ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
5. Puses vienojas, ka iesniegtie personas dati tiks apstrādāti saskaņā ar Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām un Finansētāja normatīvajos aktos noteiktajā kārtībā, Finansētāja noteikto mērķu īstenošanai,
6. Puses apņemas personas datus nenodot trešajām personām izņemot normatīvajos aktos noteiktajos gadījumos.
7. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

**5. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**

1. Līgums stājas spēkā no tās parakstīšanas brīža un ir spēkā līdz pilnīgai Pušu savstarpējo saistību izpildei.
2. Projekta īstenošanas termiņš ir no 20\_\_.gada \_\_.\_\_\_\_\_\_ līdz 20\_\_.gada \_\_.\_\_\_\_\_\_.
3. Līgums var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līguma un Latvijas Republikā spēkā esošajiem normatīvajiem aktiem.
4. Neviena no Pusēm neatbild par Līgumā noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
5. Katra no Pusēm 3 (trīs) dienu laikā informē otru Pusi par augstāk minētās
nepārvaramas varas iestāšanos. Puses rakstiski vienojas par Līgumā noteikto termiņu pagarināšanu vai Līguma izbeigšanu.
6. Projekta iesniedzējam ir tiesības vienpusēji atkāpties un izbeigt Līgumu pirms tajā noteikto saistību izpildes, iesniedzot Finansētājam 5 (piecas) darba dienas iepriekš rakstveida paziņojumu un atmaksājot Finansētāja Projekta ietvaros veiktos maksājumus.
7. Finansētājam ir tiesības vienpusēji izbeigt Līgumu pirms tajā noteikto saistību izpildes, šādos gadījumos:

5.7.1. Limbažu novada pašvaldības budžeta neizpildes gadījumā, iepriekš par to brīdinot Projekta iesniedzēju

5.7.2. ja tiek konstatēts, ka Projekta iesniedzējs Finansētāja ir sniedzis nepatiesu vai nepilnīgu informāciju par Projektu;

5.7.3. Projekta iesniedzējs nepilda Līguma noteikumus un pēc Finansētāja rakstiska brīdinājuma saņemšanas turpina tos nepildīt.

1. Vienpusējas Līguma izbeigšanas gadījumā no Finansētāja puses, Finansētājs nosūta Projekta iesniedzējam paziņojumu, norādot Līguma izbeigšanas datumu.

**6. CITI NOTEIKUMI**

1. Ja kāds no Līguma noteikumiem zaudē spēku, tad tas neietekmē citus Līguma noteikumus.
2. Projekta iesniedzēja kontaktinformācija par Līguma nosacījumu izpildi ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *vārds, uzvārds*(tel.:\_\_\_\_\_ e-pasts: \_\_\_\_).
3. Finansētāja kontaktpersona par Līguma nosacījumu izpildei ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *vārds, uzvārds*(tel.:\_\_\_\_\_ e-pasts: \_\_\_\_).
4. Līgums ir sagatavota latviešu valodā uz \_\_ ( \_\_\_\_\_ ) lapām, tajā skaitā pielikumi uz \_\_ ( \_\_\_\_\_ ) lapām, divos eksemplāros ar vienādu juridisko spēku, pa vienam eksemplāram katrai Pusei.
5. Līgumam pievienoti šādi pielikumi:

6.5.1. 1. pielikums – Projekta pieteikums uz \_\_ ( \_\_\_ ) lapām;

6.5.2. 2. pielikums – Komisijas apstiprinātā Budžeta izmaksu veidlapa uz \_\_ (\_\_\_\_) lapām;

6.5.3. 3. pielikums – Atskaites veidlapa uz \_\_ (\_\_\_\_\_) lapām.

**7. PUŠU REKVIZĪTI**

|  |  |
| --- | --- |
| Limbažu novada pašvaldībaLimbažu novada Izglītības pārvalde | Vārds, Uzvārds |
| Vienotais reģ. 40900038773 | *Personas kods* |
| Adrese: Rīgas ielā 16, Limbaži, | Adrese: |
| Limbažu novads, LV – 4001Bankas rekvizīti: | Bankas rekvizīti: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_/Izglītības pārvaldes vadītājs/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/vārds, uzvārds/ |